“โบอิ้ง” เลย์ออฟพนักงาน กว่า 12,000 คน สังเวยวิกฤต “โควิด”
"โบอิ้ง" เลย์ออฟพนักงาน กว่า 12,000 คน สังเวยวิกฤต "โควิด"
"โบอิ้ง" เลย์ออฟพนักงาน กว่า 12,000 คน สังเวยวิกฤต "โควิด"
28 พ.ค. 2563

โบอิ้ง บริษัทผู้ผลิตเครื่องบินยักษ์ใหญ่ของสหรัฐฯ เตรียมปลดพนักงานกว่า 12,000 คน ในสหรัฐอเมริกา ซึ่งรวมถึงพนักงานที่ถูกปลดโดยไม่สมัครใจ 6,770 คน ตามแผนปรับโครงสร้างของบริษัทฯเพื่อรับมือกับผลกระทบจากการระบาดของไวรัสโคโรนา 2019 (โควิด-19)​
สำหรับการปลดพนักงานในครั้งนี้ ไม่เหนือความคาดหมายมากนัก เนื่องจากเป็นไปตามแผนที่ บริษัทฯ ได้ประกาศเมื่อเดือนเม.ย.ที่ผ่านมาว่า โบอิ้ง จะปลดพนักงาน 10% ของพนักงานทั่วโลก 160,000 คน ภายในสิ้นปี 2563 ผ่านโครงการลาออกโดยสมัครใจ และการปลดออกจากงาน
และในวันที่ 27 พ.ค.63 บอร์ดบริหารของบริษัทฯ ก็ได้อนุมัติการลาออกโดยสมัครใจ ของพนักงานในสหรัฐฯ 5,520 คน และโบอิ้งได้แจ้งการปลดโดยไม่สมัครใจ แก่พนักงาน 6,770 คน ในสัปดาห์นี้
นอกจากนี้ มีรายงานเพิ่มเติมอีกว่า บริษัทฯ ยังมีแผนจะปลดส่วนที่เหลืออีกหลายพันคนในช่วงหลายเดือนที่จะถึงนี้ แต่ยังไม่ระบุว่าเป็นที่ใด